stanford-oval/wikipedia huggingface dataset:
Carlo Rota

Carlo Rota
Carlo Rota (s. 17. huhtikuuta 1961 Lontoo, Englanti) on englantilaissyntyinen kanadalainen näyttelijä. Hänet tunnetaan parhaiten Morris O'Brianin roolista sarjassa 24 ja elokuvasta Othello. Hän on näytellyt myös televisiosarjoissa Pieni moskeija preerialla, Huokauksien hotelli, Queer as Folk, A Nero Wolfe Mystery, La Femme Nikita ja Trasders. Rota on juontanut myös ruokaohjelmaa The Great Canadian Food Show. Carlo Rota on syntynyt Englannissa, jossa hän vietti lapsuutensa. Hän muutti ensiksi Kanadaan ja myöhemmin Yhdysvaltoihin luodakseen uraa näyttelijänä. Nykyisin Rota asuu Torontossa, Kanadassa. Hän on isänsä puolelta italialainen.
Palkinnot

Honorable Mention Accolade Competion (2008 2 kpl)
Aiheesta muualla

Carlo Rota Internet Movie Databasessa. (englanniksi)
Bruno Lüdke

Bruno Lüdke (3. huhtikuuta 1909 – 26. huhtikuuta 1944) oli sarjamurhaajaksi oletettu saksalainen, joka vuosina 1928–1943 surmasi ainakin 51 ihmistä, lähinnä naisia. Hänen vanhempansa olivat Otto ja Emma Lüdke, joille hän syntyi neljäntenä kuudesta lapsesta.
Nuoruus

Bruno kävi vuosina 1914–1919 Köpenickissä paikallista koulua, jossa pian huomattiin hänellä olevan vaikeuksia pysyä muiden lasten mukana oppimisessa. Hän ei onnistunut pääsemään kuudennelle luokalle, joten hänet lähetettiin oppimisvaikeuksista kärsiville lapsille tarkoitettuun kouluun. Tämän "apukoulun" jälkeen vuosina Bruno työskenteli 1922–1939 vanhempiensa omistamassa pesulassa. Isän kuoltua kurkkusyöpään vuonna 1937 Bruno sai vastuulleen hevoskärryt, joilla hän jakoi pyykit asiakkaille.
Eläinten kiduttaminen alkoi jo hyvin nuorella iällä. Brunoa syytettiin muun muassa hevosensa liiallisesta piiskaamisesta, jonka seurauksena hänelle tehtiin mielentilatutkimus, jotta saataisiin selville hänen soveltuvuutensa hevoskärryjen kuljettajaksi. Tutkimuksessa selvisi Brunon olevan fyysisesti terve, mutta henkisesti syntymästä saakka jälkeenjäänyt. Hän ei osannut kirjoittaa, laskea eikä suorittaa helppoja päättelytehtäviä. Hänet todettiin kuitenkin soveltuvaksi hevoskärryjen kuljettajaksi.
Tutkijat eivät ole päässeet täyteen yhteisymmärrykseen siitä, minkä ikäisenä Lüdke aloitti sadistiset tekonsa naisia kohtaan, mutta yleisen käsityksen mukaan vuoteen 1920 mennessä Lüdke oli murhannut jo useita ihmisiä. Heinrich Himmler määräsi Lüdken steriloitavaksi erään raiskaustapauksen jälkeen, mutta toimenpide ei estänyt hänen haluaan teurastaa naisia.
Pidätys

Vuonna 1943 Lüdken teot saatiin loppumaan viimein pysäytettiin. Metsästä Berliinin ulkopuolelta oli löydetty nainen kuristettuna. Nainen oli Frieda Rosner, 51 (joidenkin lähteiden mukaan 59). Rikosetsivä Franz aloitti tapauksen tutkimukset lähistöllä sijaitsevan Köpenickin kaupungin tunnetuista rikollisista, joista yksi oli Bruno Lüdke. Poliisin kysyessä Lüdkeltä, oliko hän vastuussa Frieda Rosnerin murhasta, hän hyökkäsi kuulustelijoidensa kimppuun. Poliisien taltuttaessaa Lüdkea, hän tunnusti murhan ilmoittaen samalla, että pykälän 51 (psyykkisesti vajaita koskeva laki) mukaan hän ei ollut vastuussa teoista. Päästyään puheen alkuun hän tunnusti kaiken kaikkiaan 85 murhaa alkaen vuodesta 1928.
Osa Lüdken uhreista oli ryöstetty, mutta Lüdke väitti murhien pääsyyksi raiskausta. Brunon uhreista lähes kaikki oli raiskattu joko ennen tai jälkeen murhan, yleensä jälkeen.
Rikosetsivä Franz tutki Lüdken tunnustamia murhia yli vuoden ja vakuuttui siitä, että syytetty oli vastuussa useista murhista. Myöhemmin on esitetty arvostelua siitä, että poliisin oli helppo panna syyt monista selvittämättömistä rikoksista Lüdken niskaan ja parantaa siten omaa mainettaan. Olihan nöyryyttävää, että Lüdken tunnustamista murhista oli jo aiemmin pidätetty monia siis syyttömiä miehiä.
Lüdke todettiin mielenvikaiseksi, ja koska lain 51 puitteissa häntä ei voitu tuomita rikkeistään vankilaan, hän joutui Wienin sairaalaan lääketieteellisiä kokeita varten. Bruno kuoli 1944 erään lääketieteellisen kokeen yhteydessä.
Muuta

Outoa oli, ettei rikoksissa näyttänyt olevan mitään toimintatapojen, motiivien tai tekojen ominaispiirteiden yhtäläisyyksiä. Yhtään sormenjälkeä ei löytynyt, eikä yhtään todistetta Lüdkea vastaan koskaan esitetty. Useiden todistajien mukaan Lüdkessä näkyi myös pidätyksen jälkeen selviä merkkejä fyysisestä väkivallasta, ja hänen kerrotaan sanoneen "he tappavat minut jos en tunnusta".
Hollantilainen entinen poliisipäällikkö Blaauw kiinnostui tapauksesta ja alkoi tutkia alkuperäisiä poliisiraportteja. Hänestä raportit olivat tuloksettomia, epäjohdonmukaisia ja epäselviä. Hän myös suhtautui epäuskoisesti siihen, että puoliksi lukutaidoton, joka kerran jäi kiinni kanan varastamisesta, pystyisi välttelemään virkavaltaa lähes 20 vuotta, saatikka selviytymään murhasta.
Monet uskovat Lüdken joutuneen kunnianhimoisen rikosetsivä Franzin, raskaasti silmälläpidetyn rikospoliisin ja natsivaltuuston lavastamaksi, näillä tahoilla kun oli tunnetusti hyvin vähän kärsivällisyyttä henkisesti kehitysvammaisia ihmisiä kohtaan.
Sodanjälkeinen elokuva Nachts, wenn der Teufel kam vahvisti Lüdken maineen yhtenä Saksan pahimmista sarjamurhaajista. Saksan sisäisten toimien osaston jäsenten yritykset uudelleen aloitetuissa tutkimuksissa eivät paljastaneet uusia tuloksia. Totuus murhista on yhä selvittämättä.
Biopolymeeri

DNA on biopolymeeri
Biopolymeerit ovat eloperäisiä eli orgaanisia polymeereja.  
Tärkkelys, selluloosa, proteiinit, peptidit, DNA ja RNA ovat kaikki esimerkkejä biopolymeereista, jotka koostuvat monomeereista eli sokerista, aminohapoista ja nukleotideista.
Biopolymeerit ja polymeerit

Toisin kuin tavalliset polymeerit biopolymeerit koostuvat monenlaisista monomeereistä ja muodostavat erilaisia, usein hyvin mutkikkaita rakenteita. Monomeerien (esimerkiksi proteiinissa aminohappojen) järjestys määrää biopolymeerin primaarirakenteen. Biopolymeerin muoto (α-kierteet ja β-laskokset) määrää biopolymeerin sekundäärirakenteen. Tertiäärirakenteella viitataan koko molekyylin avaruudelliseen rakenteeseen. Jokaisella rakenteenosalla on oma merkityksensä biopolymeerin toimintaan.
Suurin ero biololymeerien ja keinotekoisten polymeerien välillä on biopolymeerien useimmiten paljon yksinkertaisempi rakenne.
Biopolymeerit luontoystävällisenä materiaalina

Joitakin biopolymeereja, kuten maissin sisältämä proteiini ja polyhydroksibutyraatti (PHB) voidaan käyttää monen keinotekoisen polymeerin tilalla. Biopolymeerit ovat tavallisia polymeereja luontoystävällisempiä, sillä ne hajoavat luonnossa huomattavasti nopeammin (90 % 6 kuukaudessa) kuin tavalliset öljyperäiset polymeerit ja hajotessa ne vapauttavat yhtä paljon hiilidioksidia kuin mitä kasvit – joista biopolymeerit tuotetaan – sitovat.
Biopolymeereja voidaan valmistaa muun muassa sokerijuurikkaasta, perunasta ja vehnästä. Biopolymeerien valmistukseen voidaan käyttää myös monimuotoiseen metanotrofien ryhmään kuuluvia gramnegatiivisia bakteereja, jotka hapettavat metaania ja tuottavat poly-β-hydroksibutyraattia metaanista, kun niiden kasvualustasta puuttuu jokin ravinne.
Aiheesta muualla

Wikimedia Commonsissa on kuvia tai muita tiedostoja aiheesta .
Essi Halonen: Biopolymeerien valmistus ja käyttö muoveissa, Pro gradu –tutkielma, Kemian koulutusohjelma, Huhtikuu 2015 (pdf)
Biopolymer.net (englanniksi)
Changi

Changin alue punaisella merkittynä
Changin kansainvälinen lentoasema
Rantanäkymä
Changi (kiinaksi 樟宜, tamiliksi சாங்கி) on Singaporen kaupunkivaltion itäisin osa.
Alueella sijaitsevat sekä Changin kansainvälinen lentoasema, joka aloitti toimintansa vuonna 1981. Lisäksi siellä on vankila, jossa toimeenpannaan hirttämällä maassa langetetut kuolemanrangaistukset.
Eleanoora Rosenholm

| Eleanoora Rosenholm |
| --- | --- |
 Eleanoora Rosenholm Ilosaarirockissa 2009
Tiedot
Tyylilaji:  kokeellinen popmusiikki
Kotipaikka:  Pori
Laulukieli:  suomi
Jäsenet:  Mika Rättö,  sävellys, sanoitus   Pasi Salmi,  sävellys, sanoitus, koskettimet   Noora Tommila,  sävellys, sanoitus, laulu   Turo Sinkkonen,  basso   Tuomas Niskanen,  kitara   Alpo Nummelin,  rummut  
Entiset jäsenet:  Olli Joukio,  rummut   Jussi Reunamäki,  koskettimet  
Levy-yhtiö:  Fonal Records  
Aiheesta muualla
eleanoorarosenholm.com
Infobox OKNimi-testi OK: 
Eleanoora Rosenholm on suomalainen kokeellinen pop-yhtye.
Yhtyeen taustalla ovat porilaiset Mika Rättö ja Pasi Salmi, jotka ovat yhdessä laulaja Noora Tommilan kanssa säveltäneet ja sanoittaneet yhtyeen kappaleet. Rättö ei esiinny yhtyeen live-kokoonpanossa.
Vuoden 2007 joulukuussa ilmestyi Eleanoora Rosenholmin esikoislevy Vainajan muotokuva. Yhtyeen musiikkia on luonnehdittu mm. "kepeän rytmikkääksi ja alakuloisen laahaavaksi" sekä "taiderockin, konepopin ja perisuomalaisen paatoksen" yhdistelmäksi. Syyskuussa 2008 julkaistiin yhtyeen toinen albumi Älä kysy kuolleilta, he sanoivat. Yhtyeen kolmas albumi Hyväile minua pimeä tähti julkaistiin maaliskuussa 2011. Neljäs albumi, Talvipalatsin puutarhassa, julkaistiin marraskuussa 2018.
Elokuussa 2009 yhtyeen Ambulanssikuskitar valittiin vuoden parhaaksi musiikkivideoksi Oulun musiikkivideofestivaaleilla.
Julkaisut > Albumit

Vainajan muotokuva  (2007)
Älä kysy kuolleilta, he sanoivat  (2008)
Hyväile minua pimeä tähti  (2011)
Talvipalatsin puutarhassa  (2018)
Julkaisut > EP:t

Tammen varjossa  (julkaistu digitaalisena 2008)
Julkaisut > Musiikkivideot

Maailmanloppu  (2008)
Tammen varjossa  (2008)
Ambulanssikuskitar  (2008)
Valo kaasumeren hämärässä  (2011)
Pimeä tähti  (2011)
Ooppium China  (2019)
Moskovan metro  (2020)
Aiheesta muualla

Yhtyeen kotisivut (Arkistoitu – Internet Archive)
Yhtyeen Facebook-sivu
Eleanoora Rosenholm Myspacessa (englanniksi)
Eleanoora Rosenholm Last.fm:ssä (englanniksi)
Chris van der Drift

Chris van der Drift
Christopher Jason van der Drift (s. 8. maaliskuuta 1986 Hamilton) on uusiseelantilainen moottoriurheilija ja hollantilaista syntyperää. Hän aloitti uransa Karting-sarjoissa vuonna 1994 ja kilpaili vuoteen 2002 saakka voittaen kuusi Uuden-Seelannin mestaruutta ja kuusi North Island mestaruutta. Vuonna 2004 Drift siirtyi Formula BMW ADAC sarjaan sijoittuen neljänneksi. Hän toisti tämän seuraavana vuonna. Vuonna 2006 Drift sijoittui toiseksi Formula Renault Northen Europe Cupissa ja Eurocup Formula Renault-sarjoissa. Vuonna 2007 Drift kilpaili International Formula Master-sarjassa sijoittuen sarjan toiseksi. Seuraavana vuonna hän voitti sarjan mestaruuden. Drift kilpaili Aasian GP2-sarjassa kaudella 2008-09 saavuttaen viisi pistettä. Vuonna 2009 hän kilpaili World Series by Renault-sarjassa sijoittuen 11:nneksi. Vuonna 2010 Drift kilpaili Superleague Formula-sarjassa sijoittuen neljänneksi. Vuonna 2011 Drift kilpaili muutamia kilpailuja Superleague Formula ja Formula Renault 3.5 sarjoissa. Vuonna 2012 Drift ajoi Auto GP World Series -sarjassa. Hän voitti yhden kilpailun sijoittuen loppupisteissä neljänneksi.
Changes (Faul & Wad Adin kappale)

| ”Changes” Faul & Wad Ad vs>  Pnau |
| --- | --- | --- |

Singlen tiedot
 Äänitetty : 2013
 Julkaistu: 19. marraskuuta 2013
 Formaatti: digitaalinen lataus
 Tuottaja(t): Faul & Wad Ad
 Tyylilaji: deep house, trooppinen house
 Kesto: 05.42
 Levy-yhtiö: Four Music
Faul & Wad Adin muut singlet
|   | ”Changes” 2013 | ”Something New” 2014 |
Pnaun muut julkaisut
| ”Sad” 2012 | ”Changes” 2013 | ”Chameleon” 2016 |
Changes on ranskalaisen DJ-tuottajaduo Faul & Wad Adin debyyttisingle. Sen julkaisi Four Music digitaalisesti ladattavana singlenä 19. marraskuuta 2013. Kappale mukailee australialaisen musiikkiduo Pnaun vuonna 2008 julkaisemaa kappaletta Baby, jonka takia heidät on myös kreditoitu kappaleen sanoittajiksi. Kappaleen tuotannosta vastasi puolestaan Faul & Wad Ad. Kappaleelle on toteutettu myös musiikkivideo, joka julkaistiin Faul & Wad Adin YouTube-kanavalla 5. joulukuuta 2013.
"Changes" oli kaupallinen menestys, sen päästyä singlelistan viiden parhaan joukkoon yhdessätoista eri valtiossa kuten Britanniassa, Itävallassa, Ranskassa, Unkarissa ja Venäjällä. Kappale on myynyt Italiassa kaksinkertaista platinaa.
Käännös suomeksi
Centro Niemeyer

| Centro Niemeyer |
| --- | --- |
 Centro Niemeyer
Tyyppi:  Taidemuseo, kulttuurikeskus 
Osoite:  Avda. del Zinc  
Sijainti:  Avilés, Asturia, Espanja
Perustettu:  2011
Kotisivut:  http://www.niemeyercenter.org
Koordinaatit:  
 fiCentro Niemeyer 
  
Centro Niemeyer (koko nimeltään Centro Cultural Internacional Oscar Niemeyer, tunnetaan myös nimellä El Niemeyer) on brasilialaisen arkkitehdin Oscar Niemeyerin suunnittelema kulttuurikeskus ja kansainvälinen kulttuurihanke, joka sijaitsee Avilésissa Asturian maakunnassa Espanjassa. Se vihittiin käyttöön 26. toukokuuta 2011.
Keskus rakennettiin keskelle sataman teollisuusaluetta, mutta sen ympäristöön on suunniteltu suuria muutoksia.
Keskuksen rakentamiseen on liittynyt talousepäselvyyksiä, ja yhdeksän kuukautta avaamisen jälkeen se suljettiin.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut
Canon PowerShot A75

Canon PowerShot A75-digitaalikamera
Canon PowerShot A75 on Canonin Powershot-tuoteperheen julkaisema digitaalikamera. Se on varustettu muun muassa 3,2 megapikselin CCD-kennolla, 3-kertaisella optisella zoomilla, 1,8 tuuman TFT-näytöllä, 9 pisteen AiAF-automaattitarkennuksella ja 13 kuvausohjelmalla. Kamera toimii neljällä AA-kokoisella sormiparistolla tai AA-kokoisilla akuilla. Kamera tukee CompactFlash-muistikortteja. Se painaa ilman paristoja (tai akkuja) ja muistikorttia noin 200 grammaa.
Tärkeimmät ominaisuudet

3,2 megapikselin CCD-kenno
13 kuvausohjelmaa
DIGIC-suoritin ja iSAPS-tekniikka
9 pisteen AiAF-automaattitarkennus
Makrokuvaus 5 senttimetrin läheisyydestä
Videokuvaustoiminto
1,8 tuuman TFT-näyttö
Suomenkieliset käyttövalikot
Kuvakoot > Valokuva

Iso: 2048 × 1536
Keskikoko 1: 1600 × 1200
Keskikoko 2: 1024 × 768
Pieni: 640 × 480
Kuvakoot > Videokuva

Iso: VGA, resoluutio 640 × 480, 15 kuvaa sekunnissa
Keskikoko: QVGA, resoluutio 320 × 240, 15 kuvaa sekunnissa
Pieni: QQVGA, resoluutio 160 × 120, 15 kuvaa sekunnissa
Chris van der Hoef

| Mitalit | Mitalit | Mitalit |  |
| --- | --- | --- | --- |
|   Chris van der Hoef vuonna 1923. |   Chris van der Hoef vuonna 1923. |   Chris van der Hoef vuonna 1923. |  |
Maa:   Alankomaat
|  Olympialaiset  |  Olympialaiset  |  Olympialaiset  |  |
|  Hopeaa | Amsterdam 1928 | kuvanveisto |  |
Christiaan "Chris" Johannes van der Hoef (11. lokakuuta 1875 Amsterdam – 5. maaliskuuta 1933 Haag) oli alankomaalainen kuvanveistäjä ja olympiamitalisti. Hän kuului Alankomaiden kuvanveistäjien ja kuvataiteen järjestöön (holl. Nederlandsche Vereeniging voor Ambachts- en Nijverheidskunst, V.A.N.K.).
Van der Hoef osallistui vuoden 1928 Amsterdamin olympialaisiin, joissa hänet palkittiin hopeamitalilla kuvanveistossa teoksestaan "Médaille pour les Jeux Olympiques" (suom. Olympiamitalit).
Canon PowerShot G7

Canon PowerShot G7-digitaalikamera
Canon PowerShot G7 on Canonin Powershot-tuoteperheen syyskuussa 2006 julkaisema digitaalikamera. Siinä on muun muassa 10 megapikselin CCD-kenno, 6-kertainen optinen zoomi, 25 kuvausohjelmaa ja 2,5 tuuman nestekidenäyttö. Kamera toimii tyyppien NB-2LH tai NB-2L akuilla ja tukee SD- tai MMC-muistikorttistandardia. Se painaa ilman akkua ja muistikorttia noin 320 grammaa.
Tärkeimmät ominaisuudet

10 megapikselin CCD-kenno
6 × optinen ja 4 × digitaalinen zoomi, yhdistettyinä zoomiarvo on 24-kertainen
25 kuvausohjelmaa
Makrokuvaus 1 cm etäisyydestä.
Kasvojen tunnistus AF/AE
DIGIC III-suoritin ja iSAPS-tekniikka
Videokuvaus XGA, 15 kuvaa sekunnissa
ISO 1 600 vastaava herkkyys
2,5 tuuman nestkidenäyttö
Suomenkieliset käyttövalikot
Kuvakoot > Valokuva

Iso: 3648 × 2736
Keskikoko 1: 2 816 × 2 112
Keskikoko 2: 2 272 × 1 704
Keskikoko 3: 1 600 × 1 200
Pieni: 640 × 480
Laajakuva: 3 648 × 2 048
Kuvakoot > Videokuva

Iso 1: XGA, resoluutio 1 024 × 768, 15 kuvaa sekunnissa
Iso 2: VGA, resoluutio 640 × 480, 30/15 kuvaa sekunnissa
Keskikoko: QVGA, resoluutio 320 × 240, 30/15 kuvaa sekunnissa
Pieni: QQVGA, resoluutio 160 × 120, 15 kuvaa sekunnissa
Chavannes-sur-Suran

Chavannes-sur-Suran on kunta Ainin departementissa Rhône-Alpesin hallintoalueella Ranskassa. Kunnassa oli 485 asukasta vuoden 1999 väestönlaskennassa. Chavannes-sur-Suranin pinta-ala on 22 neliökilometriä.
Charlie McGettigan

Charlie McGettigan on irlantilainen laulaja.
Hän edusti Irlantia vuoden 1994 Eurovision laulukilpailussa yhdessä Paul Harringtonin kanssa laululla Rock ’n’ Roll Kids. Laulu voitti ja toi Irlannille jo kolmannen euroviisuvoiton peräkkäin. McGettigan esiintyi myös Euroviisujen 50-vuotisjuhlatapahtumassa Congratulations.
voittajat
| --- | --- |
1950–luku:   1956: Lys Assia  1957: Corry Brokken  1958: André Claveau  1959: Teddy Scholten 
1960–luku:   1960: Jacqueline Boyer  1961: Jean-Claude Pascal  1962: Isabelle Aubret  1963: Grethe & Jørgen Ingmann  1964: Gigliola Cinquetti  1965: France Gall  1966: Udo Jürgens  1967: Sandie Shaw  1968: Massiel  1969: Frida Boccara · Lenny Kuhr · Lulu · Salomé 
1970–luku:   1970: Dana  1971: Séverine  1972: Vicky Leandros  1973: Anne-Marie David  1974: Abba  1975: Teach-In  1976: Brotherhood of Man  1977: Marie Myriam  1978: Izhar Cohen / Alphabeta  1979: Gali Atari / Milk & Honey 
1980–luku:   1980: Johnny Logan  1981: Bucks Fizz  1982: Nicole  1983: Corinne Hermès  1984: Herreys  1985: Bobbysocks  1986: Sandra Kim  1987: Johnny Logan  1988: Céline Dion  1989: Riva 
1990–luku:   1990: Toto Cutugno  1991: Carola  1992: Linda Martin  1993: Niamh Kavanagh  1994: Paul Harrington / Charlie McGettigan  1995: Secret Garden  1996: Eimear Quinn  1997: Katrina and the Waves  1998: Dana International  1999: Charlotte Nilsson 
2000–luku:   2000: Olsen Brothers  2001: Tanel Padar / Dave Benton / 2XL  2002: Marie N  2003: Sertab Erener  2004: Ruslana  2005: Elena Paparizou  2006: Lordi  2007: Marija Šerifović  2008: Dima Bilan  2009: Alexander Rybak 
2010–luku:   2010: Lena  2011: Ell & Nikki  2012: Loreen  2013: Emmelie de Forest  2014: Conchita Wurst  2015: Måns Zelmerlöw  2016: Jamala  2017: Salvador Sobral  2018: Netta Barzilai  2019: Duncan Laurence 
2020–luku:   2020: Ei järjestetty  2021: Måneskin  2022: Kalush Orchestra  2023: Loreen  2024: Nemo
Chava Alberstein

Chava Alberstein
Chava Alberstein (hepr. ‏חוה אלברשטיין‎; s. 8. joulukuuta 1946 Szczecin, Puola) on israelilainen laulaja-lauluntekijä.
Alberstein muutti Israeliin vanhempineen vuonna 1951. Hän aloitti julkisen esiintymisen kouluikäisenä säestäen itseään kitaralla. Hän teki ensimmäiset levytyksensä vuonna 1967. Albersteinin ensimmäinen albumi oli hepreankielinen, toinen sisälsi lastenlauluja ja kolmas koostui jiddišinkielisistä lauluista. Ensimmäisen englanninkielisen albuminsa Alberstein julkaisi vuonna 1992. Hän oli vuoden 2020 loppuun mennessä levyttänyt yli kuusikymmentä albumia, mikä teki hänestä eniten albumeita julkaisseen israelilaisen laulajan.
Alberstein on esittänyt lukuisten israelilaisten lauluntekijöiden kappaleita. Uusista lauluntekijöistä on myös tullut tunnettuja hänen tulkintojensa kautta. Lisäksi hän on esittänyt hepreankielisiä lauluja muun muassa Euroopasta ja Etelä-Afrikasta. Albersteinin lauluista osan on tehnyt hänen miehensä, elokuvaohjaaja Nadav Levitan. Alberstein on julkaissut albumien lisäksi kokoamiaan laulukirjoja. Hän on esiintynyt usein kansainvälisesti. Hän on saanut monia palkintoja ja tunnustuksia, kuten Itzik Manger -palkinnon (1998) ja useita kunniatohtorin arvoja. Albersteinilla on kaksi lasta.
Bruno Hortelano

| Bruno Hortelano |
| --- | --- |
 Bruno Hortelano, Meeting de Paris, Stade Charléty, Pariisi (2018)
Henkilötiedot
Koko nimi:  Bruno Hortelano-Roig
Syntynyt: 18. syyskuuta 1991 (ikä 33) Wollongong, Australia
Yleisurheilija
Pituus:  180  cm
Paino:  70 kg
Laji:  pikajuoksu
Ennätykset:  100 m; 10,06 (2016) 200 m; 20,04 (2018) 400 m; 44,69 (2018)
 Tietolaatikko päivitetty 2. elokuuta 2018 
| Mitalit> Maa:  Espanja.Miesten Yleisurheilu.Sisäratojen MM-kilpailut  | Mitalit> Maa:  Espanja.Miesten Yleisurheilu.Sisäratojen MM-kilpailut  | Mitalit> Maa:  Espanja.Miesten Yleisurheilu.Sisäratojen MM-kilpailut  | Maa:  Espanja> Miesten Yleisurheilu. |
| --- | --- | --- | --- |
|  Hopeaa | Belgrad 2022 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Amsterdam 2016 | 200 m |  |
|  Pronssia | Berliini 2018 | 4 × 400 m |  |
Bruno Dominix Hortelano Roig (s. 18. syyskuuta 1991 Wollongong, Australia) on espanjalainen pikajuoksija. Hän opiskeli yliopistossa New Yorkissa. 100 metrillä Hortelanon ennätys on 10,06, 200 metrillä 20,04 ja 400 metrillä 44,69. Ajat ovat myös Espanjan ennätyksiä.
Amsterdamin EM-kilpailuissa 2016 Hortelano voitti kultaa 200 metrillä ja sijoittui 100 metrillä neljänneksi. Berliinin EM-kilpailuissa 2018 hän sai 4 × 400 metrin viestissä pronssia ja sijoittui 200 metrillä neljänneksi. Belgradin sisäratojen MM-kilpailuissa 2022 hän kuului Espanjan hopeajoukkueeseen 4 × 400 metrin viestisä. Olympialaisissa 2016 Rio de Janeirossa, MM-kisoissa 2013 Moskovassa ja EM-kisoissa 2012 Helsingissä Hortelano selviytyi semifinaaleihin asti 200 metrillä.
Alle 23-vuotiaiden EM-kisoissa 2013 Tampereella Hortelano juoksi pronssia saavuttaneessa Espanjan pikaviestijoukkueessa, jonka muut jäsenet olivat Eduard Viles, Adrià Burrel ja Eusebio Cáceres, ja lisäksi sijoittui 200 metrillä viidenneksi ja juoksi viidenneksi sijoittuneessa 4 × 400 metrin viestijoukkueessa.
Bronson

| Bronson |
| --- | --- |

Ohjaaja:  Nicolas Winding Refn
Käsikirjoittaja:   Brock Norman Brock  Nicolas Winding Refn 
Tuottaja:   Rupert Preston  Danny Hansford 
Säveltäjä:  Johnny Jewel
Kuvaaja:  Larry Smith
Leikkaaja:  Matthew Newman
Tuotantosuunnittelija:  Adrian Smith
Pääosat:  Tom Hardy
Valmistustiedot
Valmistusmaa:  Britannia
Tuotantoyhtiö:  Vertigo Films
Levittäjä:  Vertigo Films Netflix
Ensi-ilta:  21. elokuuta 2009 (Suomi)
Kesto:  92 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Bronson on tanskalaisen Nicolas Winding Refnin ohjaama tosipohjainen rikoselokuva vuodelta 2008. Se kertoo postin ryöstöstä vuonna 1974 vankilakierteensä aloittaneen julkisuudenkipeän Michael ”Mickey” Petersonin tarinan.
Filmissä ”Charles Bronsoniksi” nyrkkeilypromoottorinsa kehotuksesta nimensä muuttanut eristyssellin vakioasukki muistelee elämäänsä ja rikollista uraansa.
Elokuvaa on luonnehdittu ”2000-luvun Kellopeliappelsiiniksi”, ja Hufvudstadsbladetin kriitikon Krister Uggeldahlin mukaan vertaus saa tukea Nicolas Winding Refnin näkemyksen nihlistisyydestä ja klassisen musiikin (Verdi ja Wagner) käytöstä. 1800-luvun musiikin lisäksi elokuvan ääniraidalla kuullaan Pet Shop Boysia.
Bronson-filmin ensi-iltajuhliin Lontoossa maaliskuussa 2009 saatiin äänitallenne Wakefieldin vankilasta Charles Bronsonilta itseltään. Puheessaan tämä pahoitteli, ettei päässyt tilaisuuteen. Hän kertoi olevansa elokuvasta ylpeä ja vahvisti olleensa juuri niin kauhea ja väkivaltainen kuin teos antaa ymmärtää. Lopuksi vanki sanoi: ”Nähdään Oscar-gaalassa”. Ilman lupaa äänitetty puheenvuoro tuomittiin niin vankilavirkailijoiden järjestössä kuin maan oikeusministeriössäkin, mutta Bronsonin johdanto ehdittiin sisällyttää elokuvan DVD:lle, joka julkaistiin Britanniassa heinäkuussa 2009.
Rooleissa

| 0 | 1 | 2 |
| --- | --- | --- |
|  Tom Hardy  | … |  Michael Peterson alias Charles Bronson   |
|  Matt King  | … |  Paul Daniels   |
|  James Lance  | … |  Phil Danielson   |
|  Amanda Burton  | … |  Äiti   |
|  Juliet Oldfield  | … |  Alison   |
|  Hugh Ross  | … |  Uncle Jack   |
|  Edward Bennett-Coles  | … |  Brian   |
|  Kelly Adams  | … |  Irene   |
|  Katy Barker  | … |  Julie   |
|  William Darke  | … |  Michael Peterson 13-vuotiaana   |
|  Andrew Forbes  | … |  Joe Peterson (isä)   |